หนูอายุ17นะคะ ก่อนหน้านี้หนูเคยเข้ามาถามเรื่องปวดศรีษะไปแล้วนะคะ ซึ่งเมื่อไม่ถึงอาทิตย์ที่ผ่านมา หนูนอนไม่หลับค่ะคือทั้งคืนไม่ได้นอนเลยพอเช้าตรู่ก็ลุกไปวิ่ง(ไม่ได้ออกกำลังกายมานานมากๆ) หลังจากวิ่งเสร็จก็ยืดเส้นค่ะ พอลุกขึ้นจากยืดเส้น หนูปวดตาทั้งสองข้างมากค่ะ มากๆเลย แล้วก็เริ่มเซๆมึน เลยค่อยๆเดินไปหาวินแล้วนั่งวิน พอนั่งได้สักพักตาเริ่มมืดค่ะเริ่มมองไม่เห็น เห็นเป็นแสงๆเงาๆ แล้วก็อาเจียนออกมา หลังจากอาเจียนตาก็เริ่มกลับมามองเห็นปกติค่ะ แต่ยังมืนๆนิดหน่อย แล้วก็แสบท้องค่ะ แล้วสัก1ชมต่อมาเริ่มปวดท้องบิดที่ท้องน้อย ซึ่งหนูเคยเป็นมาแล้วนะคะ มันจะหายไปหลังจสกถ่ายอุจจาระค่ะ พอหนูไป รพ ใกล้ๆให้หนูเล่าอาการทั้งหมดให้ฟัง แล้วก็ให้ตรวจปัสสาวะค่ะเพราะที่หนูปวดท้องน้อย และสรุปมาว่าหนูเป็นกระเพาะอาหารอักเสบ และให้ยามาตกมาอีกวันหนูทานยาที่ให้แล้วรู้สึกแพ้ เลยกลับไปที่ รพ แล้วเจออีกคนนึงเขาซักประวัติหนู หนูเลยเล่าเรื่องอาการปวดหัวตึบๆบ้าง จี๊ดๆเหมือนเข็มทิ่มบ้าง ตามศรีษะและหนูชอบชาเเขนเวลานอนเล่นโทรศัพท์หรือ หน้ามืดเวลาลุกจากที่นอนค่ะ หนูไม่ได้ปวดข้างใดข้างนึงค่ะ บอกอาการที่เล่ามามีสองอย่างคือไมเกรนกับหลอดเหลือสมอง แต่หลอดเลือดสมองไม่น่าใช่เพราะหนูยังเด็ก อาจจะเป็นไมเกรน แต่หนูยังกลัวค่ะ อยากรู้แน่ชัด หนูควรทำยังไงดีคะ ถ้าตรวจควรตรวจอะไรที่ไหนดีคะ
สวัสดีค่ะอาการปวดศีรษะนั้นสามารถเกิดได้จากหลายสาเหตุ เช่น อาการปวดศีรษะไมเกรน,อาการปวดศีรษะแบบเทนชั่น(tension headache),การปวดศีรษะจากกล้ามเนื้อรอบคอหรือศีรษะอักเสบ,การปวดศีรษะจากอักเสบรอบศีรษะเช่น ไซนัสอักเสบ,ตาอักเสบ,แก้วหูอักเสบ,โรคเส้นเลือดในสมองผิดปกติ,การปวดศีรษะจากการติดเชื้อในสมอง เป็นต้นอาการปวดศีรษะที่มีอาการร่วมดังต่อไปนี้ ควรรีบพบแพทย์ ได้แก่ การมีไข้สูงเกิน39°C,เดินเซ,อาการอ่อนแรงครึ่งซีกของร่างกาย,อาการชาครึ่งซีกของร่างกาย,ลิ้นแข็งพูดลำบาก,ตามัว,คลื่นไส้อาเจียนรุนแรง หรือ ระดับการรับรู้สึกเปลี่ยนไป เช่น ซึม สับสน เป็นต้น นอกจากนี้หากอาการปวดนั้นรุนแรงอย่างที่ไม่เคยเป็นมาก่อนหรือผู้ป่วยรับประทานยาแก้ปวดหรือยาต้านการอักเสบแล้วอาการปวดศีรษะไม่ดีขึ้น แนะนำให้พบแพทย์ เช่นกันค่ะสามารถอ่านเพิ่มเติมได้ที่นี่ค่ะกรณีของอาจจะเป็นอาการปวดศีรษะเทนชั่น หรือปวดศีรษะไมเกรน ห รืออาจเกิดจากกล้ามเนื้อบริเวณคออักเสบ แนะนำให้รับประทานยาแก้ปวดพาราเซตามอล หรือยาแก้ปวดต้านการอักเสบ(NSAIDs)ได้ค่ะส่วนอาการของโรคเส้นเลือดสมองตีบหรือแตก มักจะมีอาการปวดศีรษะร่วมกับมีอาการแขนขาอ่อนแรงครึ่งซีก ปากเบี้ยว ซึ่งมักจะพบในคนไข้วัยกลางคนขึ้นไปร่วมกับมีโรคประจำตัวเป็นโรคความดันโลหิตสูง โรคเบาหวาน โรคไขมันในเลือดสูง เป็นต้นนอกจากนี้แนะนำให้ปรับเปลี่ยนพฤติกรรมที่กระตุ้นอาการปวดศีรษะแย่ลง เช่น การใช้สายตานานๆ,ภาวะเครียด,ภาวะอดนอนเป็นต้นโดย ออกกำลังกายให้สม่ำเสมอ หากิจกรรมอื่นผ่อนคลายอารมณ์ และดื่มน้ำเปล่าให้เพียงพอ ค่ะหากอาการไม่ดีขึ้น ควรไปพบแพทย์เพื่อตรวจวินิจฉัยและรับการรักษาอย่างเหมาะสมค่ะ